
REFERAT

privind contribuţia Municipiului Timişoara pentru anul 2010, in cadrul contractului de asociere cu SC FOTBAL CLUB TIMISOARA SA, aprobat prin HCL nr.127/2008 si modificarea si completarea acestuia


Prin HCL nr.127/20.03.2008 s-a aprobat asocierea Municipiului Timisoara cu SC Politehnica 1921 Stiinta Timisoara & Invest SA, pe o perioada de trei ani. 


Contractul de asociere a fost incheiat in conformitate cu prevederile Legii nr.215/2001- privind administratia publica locala, art.36 alin 2 lit.b si e, alin.4 lit.a si alin.7 lit.a, potrivit carora consiliul local hotaraste asocierea cu persoane juridice romane sau straine in vederea finantarii si realizarii in comun a unor servicii de interes public local si totodata, consiliul local, in exercitarea atributiilor sale trebuie sa asigure cadrul necesar pentru furnizarea serviciilor publice  de interes local privind sportul.


In cadrul acestui contract de asociere a fost aprobata contributia Municipiului Timisoara cu suma de 9.000.000 lei din bugetul local, pe anul bugetar 2008, contributie care s-a mentionat ca se va discuta anual, in functie de performantele obtinute de echipa de fotbal. De asemenea, in art.3 din contract s-a prevazut posibilitatea prelungirii acestuia, prin acordul partilor.

Prin HCL nr.177/15.04.2008, a avut loc modificarea contractului de asociere in sensul ca s-a aprobat alocarea de la bugetul local a sumei de 9.000.000 lei pe fiecare an bugetar pentru care s-a incheiat contractul de asociere, cu discutarea anuala a contributiei in functie de performantele obtinute de echipa de fotbal.

Prin HCL nr.148/24.03.2009 a fost aprobata contributia Municipiului Timisoara, pentru anul 2009, pentru sprijinirea activitatii sportive a echipei de fotbal SC Fotbal Club Timisoara SA, in suma de 4.500.000 lei, ca urmare a analizei si evaluarii activitatii sportive desfasurata de aceasta echipa. Totodata a fost prevazuta majorarea contributiei cu 4.500.000 lei cu conditia calificarii echipei in Cupele Europene in sezonul competitional 2008-2009.Rezultatele sportive obtinute au fost de exceptie:
-  clubul a evoluat  in Liga I –editia 2008/2009, fiind vicecampioana Romaniei  ;

-  participanta in grupele preliminarii UEFA Champions League ;

-  calificata in  grupele UEFA Europa League;
-  finalista in Cupa Romaniei;
- in turul Ligii I / editia 2009-2010 echipa a fost clasata pe locul 4, calificabil pentru Cupe Europene, iar in returul Ligii I / editia 2009-2010 aflat in desfasurare, echipa este clasata in prezent pe locul 4, care o califica pentru Cupe Europene si pastreaza sanse pentru castigarea  campionatului, performanta care ar permite accesul direct in UEFA Champions League. 
Prin adresa inregistrata cu nr.SC2009- 024579/14.10.2009 SC Fotbal Club Timisoara SA, solicita consiliului local stabilirea unor preturi accesibile pentru intrarea pe Stadionul Dan Paltinisanu, pentru a oferi posibilitatea cit mai multor suporteri ai echipei sa participe la jocurile de pe teren propriu ale acesteia, si totodata prelungirea termenului contractului de asociere pina la data de 31 decembrie 2012 si reactualizarea, incepind cu 01 ianuarie 2010 a contributiei Municipiului Timisoara la suma de 2,5 milioane euro, platibila in transe lunare sau trimestriale.
             Prin adresa inregistrata cu nr. SC 2010-01762/25.01.2010, SC Fotbal Club Timisoara SA,  a prezentat rezultatele sportive pe anul 2009 ale echipei de seniori si ale Centrului de copii si juniori, respectiv in anexe Bugetul estimat privind cheltuielile eligibile necesare a fi finantate in anul bugetar 2010.
          Conform Proceselor verbale cu nr. SC2010-2807/10.02.2010 si SC 2010 – 6166 /

17.03.2010,Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat şi a evaluat activităţile sportive desfăşurate de SC FC Timisoara, in anul 2009 si obiectivele propuse in anii  2010-2011, respectiv a propus contributia pe anul 2010.

             Avind in vedere cele mai sus mentionate, precum si faptul ca FC Timisoara a indeplinit cerinta calificarii echipei in Cupele Europene in sezonul 2008-2009 si in prezent aflindu-se la un nivel de performanta care califica echipa intr-o noua reprezentare in Cupele Europene, 
propunem continuarea asocierii dintre Municipiul Timisoara si SC Fotbal Club Timisoara SA , si stabilirea contributiei Municipiului Timisoara, pe anul 2010, la suma de 9.000.000 lei, conform contractului de asociere aprobat prin HCL nr.127/2008.
Contributia financiara se efectueaza pentru calendarul competitional al echipei  FC Timisoara SA si a Centrului de copii si juniori al clubului S.C. FC Timisoara S.A, returul editiei 2009-2010 si turul editiei 2010- 2011.
            Derularea contractului privind plata contributiei va fi realizata in 2 etape, cu plati in transe, astfel ca pana la finele editiei 2009-2010 a calendarului competitional, pana la data de 30.06.2010, in functie de resursele bugetare disponibile, se va acorda o suma in cuantum de maxim 50% din valoarea anuala a contributiei financiare. Suma acordata este corespunzatoare bugetului necesar acoperirii cheltuielilor din aceasta prima etapa.
           In etapa a doua care include pregatirea sportiva de vara, meciurile din cupe europene si turul calendarului competitional editia 2010-2011, se va acorda diferenta din contributia anuala, cu conditia calificarii echipei FC Timisoara intr-o cupa europeana la finele editiei 2009-2010.
      Continuarea asocierii dintre municipiul Timisoara si SC Fotbal Club Timisoara SA si

contributia financiara pe anul 2010 se va face prin incheierea unui act aditional la contractul de asociere,in urmatoarele conditii:

1. obligatia utilizarii cotei de minim 10% din contributia acordata anual de catre Municipiul Timisoara, pentru activitatea Centrului de copii si juniori ai Clubului FC Timisoara, in scopul sustinerii tinerelor talente si promovarii acestora in cadrul clubului de fotbal, si pentru organizarea unui turneu international anual pentru echipele de copii si juniori. In acest sens, utilizarea sumelor acordate se va face pentru acoperirea cheltuielilor legate de pregatirea sportiva si desfasurarea calendarului competitional, conform HG nr.1447/2007.
2. intretinerea de catre SC Fotbal Club Timisoara SA a spatiilor sportive in care isi desfasoara activitatea Centrul de copii si juniori a Clubului  FC Timisoara si echipele inscrise in ligile inferioare conform Federatiei Romane de fotbal si Asociatia Judeteana de Fotbal;
3. in vederea descoperirii si promovarii de tinere talente SC Fotbal Club Timisoara SA are obligatia de a incheia contracte de colaborare sau asociere cu scolile cu profil sportiv din Municipiul Timisoara;
4. la sfirsitul editiei 2009-2010 de calendar competitional si la finele anului 2010, SC Fotbal Club Timisoara SA  va prezenta situatia rezultatelor sportive obtinute. Neclasarea echipei intr-o Cupa Europeana, duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform conditiilor de alocare a contributiei financiare.                                                                                                                     
Dovada cheltuirii acestor sume in scopurile mai sus mentionate se va face cu acte justificative puse la dispozitia Primariei Municipiului Timisoara.
5. prin atitudinea, comportamentul si manifestarile lor, conducatorii, jucatorii si angajatii Clubului  FC Timisoara, vor promova un climat de fair play si nu vor afecta imaginea Municipiului Timisoara;
6. la actiunile sportive la care participa echipa, in delegatiile clubului vor fi inclusi si  reprezentanti ai municipalitatii;
              Obligatiilor SC Fotbal Club Timisoara SA, cuprinse in prezentul referat si actul aditional, se adauga si obligatii cuprinse in art.5 din contractul de asociere aprobat prin HCL nr.127/2008.
              Scopul asocierii va fi definit in actul aditional, astfel:
„ Prezenta asociere are ca obiect finantarea si realizarea in comun, de catre partile
contractante, a actiunii de promovare si dezvoltare a activitatii sportive, prin asigurarea
conditiilor organizatorice si materiale de practicare a jocului de fotbal la nivel de performanta
in Municipiul Timisoara, precum si promovarea imaginii municipiului Timisoara, in plan
national si international.”
               Se modifica contractul de asociere cap.IV- Obligatiile partilor,art.4,alin.1,randul1 si art.5,alin.1,randul1care vor avea urmatorul continut:

„ Municipiul Timisoara contribuie in cadrul asocierii, cu urmatoarele:’’,respectiv
„ SC Fotbal Club Timisoara SA  contribuie in cadrul asocierii, cu urmatoarele:”             
Se modifica cap.VI- Clauze speciale, art.9, care va avea urmatorul continut:

’’ (1) Activitatea financiara a SC Fotbal Club Timisoara SA , cu privire la modul de cheltuire asumelor alocate de la bugetul local, va fi controlata de catre o comisie care va fi numita prin Dispozitie a Primarului Municipiului Timisoara.
(2) In acest sens, SC Fotbal Club Timisoara SA va pune la dispozitia Municipiului Timisoara,  toate  documentele legate de sumele alocate de la bugetul local, in baza prezentului contract de asociere. Bugetul de cheltuieli al clubului va fi detaliat pe capitole de cheltuieli. 
Justificarea şi decontarea cheltuielilor ocazionate de calendarul competitional al echipei  
Fotbal Club Timisoara si a Centrului de copii si juniori al clubului S.C. FC Timisoara S.A. se vor realiza  numai pe bază de acte doveditoare, conform legii.
(3) În cazul în care comisia numita prin Dispozitia Primarului Municipiului Timisoara
constată că sumele nu au fost  cheltuite conform prevederilor Hotărârii de Guvern nr.1447/2007, sumele cheltuite necorespunzător vor  fi returnate fără punere în întârziere.

(4) Serviciul Audit Public Intern din cadrul  Primariei Timisoara va audita modul de derulare al  contractului in conformitate cu legislatia specifica activitatii de audit public intern, clubul sportiv punand la dispozitie intreaga documentatie solicitata.’’
              Se completeaza cap.VI- Clauze speciale, cu art.91si art.101, care vor avea urmatorul continut:

’’Art.91:(1)Directia Comunicare va urmari modul de derulare al contractului de asociere si              in baza informatiilor primite de la clubul sportiv va intocmi semestrial si la sfarsitul anului, Raportul de evaluare a  activitatii sportive desfasurate de catre clubul sportiv, pe care il va prezenta Comisiei de evaluare si analiza.

Art.101: Consiliul Local al Municipiului Timisoara nu preia si nu răspunde în nici un fel de eventuale debite sau obligaţii financiare sau de altă natură ale S.C. FC Timisoara S.A., contracte încheiate anterior intrării în vigoare a prezentului act aditional.” 

              Se mai completeaza contractul de asociere cu urmatoarele clauze:
(1)Categoriile de cheltuieli, care se pot suporta din bugetul local, aferente contributiei Municipiului Timisoara, conform HG nr. 1447/2007, privind aprobarea Normelor financiare pentru activitatea sportiva, sunt precizate detaliat in cap II din Anexa la actul aditional. 

(2) Categoriile de cheltuieli pe care SC FC Timisoara SA le suporta ca si contributie proprie, sunt cuprinse detaliat in cap.III din Anexa la actul aditional.
             In cazul indeplinirii necorespunzatoare a obligatiilor contractuale din partea SC FC

Timisoara SA, Municipiul Timisoara poate proceda la rezilierea sau la modificarea unilaterala a contractului de asociere.

           Contributia financiara pe anul bugetar 2010, modificarile si completarile la contractul de

asociere cu SC FC Timişoara SA, vor fi stipulate in Actul adiţional la contractul de asociere aferent HCL nr.127/2008 si nr.177/ 2008.

           Conform documentelor anexate propunem aprobarea proiectului.

